AK-74

KinnigBroDoareFuzuilh-arsailh damaotomatek/aotomatekMont en-droTennata dre amprest-gazoù, pistonMunision5,45 × 39 mm M74IjinerMic'hail KalachnikovMare produiñAbaoe 1974Stumm AK-74 M : abaoe 1991Niver produetOuzhpenn 5.000.000Meneger GRAU6P266P34 (AK-74M)Perzhioù teknikel|(stumm orin)Mas (hep kartouchenn, gant he c'harger)3,300 kgHirder943 mmHirder ar c'hanol415 mmHed-tenn pleustrekEtre 200 ha 400 mTizh mont e-maez ar boledoù890 m/sLusk-tennañ teorikel650 tenn/mnLusk-tennañ pleustrek100 tenn/mnEndalc'hKarger fiñv 30 pe 45 kartouchenn, karger fiñv ront 60 pe 96 kartouchennAdstummoùAKS-74, AK-74MLezennRummad e Bro-C'hallA
An AK-74 (e rusianeg Автомат Калашникова образца 1974 года, "fuzuilh aotomatek Kalachnikov stumm 1974") a zo ur fuzuilh-arsailh savet gant an ijinour brudet Mic'hail Kalachnikov e penn-kentañ ar bloavezhioù 1970.

 Deskrivadur 
Er bloavezhioù 1950 ha 1960 e rae ar braz eus fuzuilhoù an armeoù gant kalibroù bras : 7,62 × 51 mm evit broioù AFNA pe 7,62 × 54 mm evit reoù Pakt Varsovia. Er bloavezhioù 1970 e voe dibabet kalibroù bihanoc'h evit skañvaat an dafar douget gant ar soudarded ha talañ gwelloc'h ouzh endroioù emgann ar mare-se, janglennoù ha kêrioù. Broioù AFNA a zibabas ar 5,56 × 45 mm ; kement-mañ a voe graet gant Soviediz a savas ar c'hartouchennoù nevez 5,45 × 39 mm McNAB Chris, Armes à feu Encyclopédie visuelle, L'Imprévu, 2024, p. 166.

Evit ar munisionoù-mañ e voe kempennet an AKM (un adstumm eus an AK-47) ha diorroet an AK-74. Chom a ra tost an AK-74 d'an AKM rak 50% eus he fezhioù a zo heñvel-rik hag a c'hell bezañ eskemmet an eil gant egile. Ar starderez war veg he c'hanol a zo brasoc'h. Tizh he boledoù V0 a zo war-dro 900m/s, kalz uheloc'h evit hini un arm e 7,62 mm.
kleiz|thumb|Kartenn ar broioù o deus bet implijet an AK-74 en ur mod ofisiel (e ruz) pe a ra c'hoazh (e glas)
E-pad brezel Afghanistan e voe implijet an AK-74 evit war wech kentañ. Goude-se e servijas e brezelioù e Tchetchenia, Irak pe Siria da skouer, etre daouarn an armeoù pe strolladoù nann-gouarnamantel. Implijet e vez c'hoazh e reter an Europa, e Mongolia, gant strolladoù stourm begenn Korea an Norzh pe c'hoazh troadegiezh morlu poblel ar Vietnam. E deroù aloubadeg Ukraina gant Rusia e miz C'hwevrer 2022 ez eus bet roet miliadoù a skouerennoù eus an arm gant gouarnamant Ukraina d'ar re a felle dezhe difenn o bro. Implijet e vez an AK-74 gant an daou du er brezel-mañ GIDDINGS Caleb, The guns of the ukrainian army, war ar blog Free Range America, 23/03/2022 (lennet d'an 01/02/2024). Hiziv an deiz e vez produet c'hoazh gant an embregerezh armoù IJMACH ha kopiennoù a vez graet dindan lisañs e Bulgaria.

 Tro-dro d'an AK-74 
Ar CIA a oa prest da reiñ 5000 a zolarioù US evit ar re gentañ a AK-74 tapet gant ar re mujahadin ha roet dezhi e-pad brezel Afghanistan.

 Liammoù diavaez 
  Diell teknikel an AK-74.
  Kinnig un adstumm eus an AK-74 war ar chadenn Maître Luger, 26/10/2021

 Daveennoù 

Rummad:Armoù Rusia
Rummad:Fuzuilhoù-arsailh
Rummad:Armoù URSS
Rummad:Armoù ar Brezel Yen
Rummad:Armoù brezel Ukraina